cyanic-selkie/wikianc huggingface dataset:
Perdana Menteri Malaysia
Perdana Menteri sementara
Berdasarkan Perkara 55 (3) Perlembagaan Malaysia, Dewan Rakyat, melainkan jika dibubarkan oleh Yang di-Pertuan Agong dengan budi bicaranya sendiri atas nasihat Perdana Menteri, boleh meneruskan selama lima tahun dari tarikh pertemuan pertamanya. Perkara 55 (4) Perlembagaan membenarkan penangguhan 60 hari pilihan raya yang akan diadakan dari tarikh pembubaran dan Parlimen hendaklah diberitahu untuk bertemu pada tarikh tidak lewat daripada 120 hari dari tarikh pembubaran. Secara konvensyen, antara pembubaran satu Parlimen dan perjumpaan yang akan datang, Perdana Menteri dan kabinet kekal di pejabat dalam kapasiti sementara.
Era Pentadbiran Tunku Abdul Rahman (1955-1970)
Perdana Menteri Malaysia Pertama iaitu Almarhum Tunku Abdul Rahman Putra Al-Haj ibni Almarhum Sultan Abdul Hamid Halim Shah dikenali sebagai Bapa Kemerdekaan Malaysia. Baginda dibantu oleh timbalannya iaitu Allahyarham Tun Haji Abdul Razak bin Dato' Hussein. 60px
Shu Han
Sejarah
Zhuge Liang, Canselor Shu, berdamai dengan Wu sebagai ganti untuk membalas dendam kerana memutuskan bahawa penaklukan Cao Wei adalah jauh lebih penting. Mengikut jangkaannya, beliau bukan sahaja dapat memperoleh tanah-tanah subur di utara tetapi juga dapat menggulingkan kerajaan Wei serta memulihkan Dinasti Shu-Han. Sungguhpun beliau membuat banyak serangan di utara, beliau gagal setiap kali dan akhirnya mati, akibat penyakit, semasa percubaannya yang ketujuh. Jiang Wei, pewarisnya, juga mencuba banyak kali tetapi diundurkan setiap kali. Usaha-usaha ini untuk menaklukkan Wei menghabiskan sumber-sumber dan bakat-bakat ketenteraan Shu yang akhirnya membawa kepada kejatuhannya.
Pada tahun 263, Wei mengambil kesempatan daripada kelemahan Shu untuk menyerang. Strategi-strategi yang bijak oleh Zhong Hui dan Deng Ai, jeneral-jeneral dari Wei, menyebabkan penaklukan Hanzhong yang pantas serta yang kemudian, Chengdu, ibu kotanya. Jiang Wei menyerah kalah kepada Zhong Hui dan mencuba menghasut Zhong Hui supaya memberontak terhadap Deng Ai, dengan harapan untuk memulihkan Shu Han apabila tertimbul huru-hara yang menyusul, lalu memulihkan Maharaja Liu Shan. Bagaimanapun, rancangannya gagal dan beliau dibunuh, bersama-sama dengan Zhong Hui dan Deng Ai, oleh askar-askar mereka. Selepas itu, Maharaja Liu Shan dihantar ke Luoyang, ibu kota Wei, dan di sana baginda dianugerahkan dengan gelaran Duke Anle (安樂公) (secara ironi, Anle mempunyai sebutan yang tepat sama dengan 'keselesaan') dan dibenarkan bersara dengan aman.
Walau bagaimanapun, Shu bukan sahaja sebuah negara perang. Pada masa keamanan, Shu memulakan banyak projek pembinaan pengaliran dan jalan raya yang bertujuan untuk memperbaik ekonomi Shu. Banyak daripada kerja raya itu masih wujud dan digunakan secara meluas. Misalnya, Empangan Sembilan Batu masih wujud berhampiran dengan Chengdu di provinsi Sichuan. Kerja-kerja raya ini membantu memperbaik ekonomi China Barat Daya dan boleh diberikan penghargaan kerana memulakan sejarah kegiatan ekonomi di kawasan Sichuan.
Perdana Menteri Malaysia
Era Pentadbiran Tun Abdul Razak (1970-1976)
Perdana Menteri Malaysia ke-2 iaitu Allahyarham Tun Haji Abdul Razak bin Dato' Hussein digelar sebagai Bapa Pembangunan Malaysia. Sepanjang beliau berkhidmat, beliau mempunyai dua orang Timbalan Perdana Menteri iaitu Allahyarham Tun Dr. Ismail Al-Haj bin Dato' Haji Abdul Rahman dan Allahyarham Tun Hussein bin Dato' Sir Onn. 100px 64px
Era Pentadbiran Tun Hussein Onn (1976-1981)
Perdana Menteri Malaysia ke-3 iaitu Allahyarham Tun Hussein bin Dato' Sir Onn dikenali sebagai Bapa Perpaduan Malaysia. Beliau dibantu oleh timbalannya, Tun Dr. Mahathir bin Mohammad.
Era Pentadbiran I Tun Dr. Mahathir (1981-2003)
Perdana Menteri Malaysia ke-4 iaitu Tun Dr. Mahathir bin Mohamad digelar sebagai Bapa Pemodenan Malaysia. Sepanjang beliau berkhidmat, beliau mempunyai seramai empat orang Timbalan Perdana Menteri. Antaranya ialah Tun Musa bin Hitam kemudian digantikan oleh Allahyarham Tun Abdul Ghafar bin Baba seterusnya digantikan oleh Dato' Seri Anwar bin Dato' Ibrahim dan akhir sekali adalah digantikan oleh Tun Abdullah bin Haji Ahmad Badawi.
Era Pentadbiran Tun Abdullah Badawi (2003-2009)
Perdana Menteri Malaysia ke-5 iaitu Tun Abdullah Ahmad Badawi digelar sebagai Bapa Pembangunan Modal Insan Malaysia. Beliau dibantu oleh timbalannya iaitu, Dato' Sri Mohd Najib bin Tun Haji Abdul Razak.
Era Pentadbiran Najib Razak (2009-2018)
Perdana Menteri Malaysia ke-6 iaitu Najib Razak dikenali sebagai Bapa Transformasi Malaysia. Beliau dibantu oleh timbalannya, Tan Sri Muhyiddin Yassin dan kemudian digantikan oleh Dato' Seri Dr Ahmad Zahid bin Haji Hamidi.
Pada 9 Mei 2018, Najib Razak gagal mempertahankan jawatan Perdana Menteri susulan kegagalan Barisan Nasional membentuk kerajaan dalam Pilihan Raya ke-14, jawatan telah disandang oleh Parti Pribumi Bersatu Malaysia, salah satu parti komponen baharu dalam Pakatan Harapan dan menyaksikan perubahan landskap politik baharu selepas 61 tahun kerajaan ditadbir oleh parti komponen Barisan Nasional.
Era Pentadbiran II Tun Dr. Mahathir (2018-2020)
Perdana Menteri Malaysia ke-7 menyaksikan Tun Dr. Mahathir bin Mohamad kembali menerajui kepimpinan kerajaan yang baharu di bawah parti dan nuansa yang berbeza dengan sebelum ini. Beliau juga mempunyai jumlah bilangan Kabinet Malaysia yang tertinggi daripada semua Perdana Menteri iaitu sebanyak 7 Kabinet. Kabinet Mahathir Ketujuh merupakan Kabinet Malaysia yang dibentuk pada 2018 dianggotai oleh beliau sendiri, Timbalan Perdana Menteri Malaysia iaitu, Dato' Seri Datin Dr. Wan Azizah binti Wan Ismail dan juga beberapa Menteri dan Timbalan Menteri yang terdiri daripada parti komponen Pakatan Harapan.
Sebagai tambahan kepada Kabinet, pasukan penasihat yang dipanggil "Majlis Penasihat Kerajaan" (Council of Eminent Persons) telah diwujudkan (sehingga mencapai mandat pada 20 Ogos 2018) dan dianggotai oleh:
1. Mantan Menteri Kewangan Malaysia, YABhg. Tun Dr. Daim bin Zainuddin 2. Mantan Gabenor Bank Negara Malaysia, Y.M. Tan Sri Dr. Ungku Zeti Akhtar binti Prof. Diraja Dr. Ungku Abdul Aziz 3. Mantan Ketua Pegawai Eksekutif PETRONAS, YBhg. Tan Sri Mohd. Hassan bin Merican 4. Ahli ekonomi Malaysia yang terkemuka, YBhg. Prof. Dr. Jomo Kwame Sundaram 5. Hartawan Malaysia yang berpusat di Hong Kong, YBhg. Tan Sri Robert Kuok Hock Nien
Issendolus
Issendolus ialah komun di jabatan Lot di bahagian Midi-Pyrénées, barat daya Perancis.
Perdana Menteri Malaysia
Era Pentadbiran II Tun Dr. Mahathir (2018-2020)
Pada 24 Februari 2020, beliau meletak jawatan sebagai Perdana Menteri berkuat kuasa serta-merta susulan hilang kepercayaan terhadap anggota kabinetnya sendiri berikutan peristiwa Langkah Sheraton. Peristiwa ini sekali lagi mengubah landskap politik negara apabila Perdana Menteri yang baharu dilantik tanpa pilihan raya umum.
Era Pentadbiran Tan Sri Muhyiddin Yassin (2020-2021)
Perdana Menteri Malaysia ke-8, iaitu Tan Sri Dato' (Dr) Haji Muhyiddin bin Haji Muhammad Yassin. Beliau dilantik setelah mendapat perkenan Yang di-Pertuan Agong, Al-Sultan Abdullah selepas desakan pemimpin Pakatan Harapan untuk Perdana Menteri ke-7, Tun Dr Mahathir Mohamad untuk menyerahkan jawatan kepada Anwar Ibrahim yang menyebabkan Perdana Menteri ke-7 meletakkan jawatan. Beliau telah mendapat sokongan majoriti Ahli Dewan Rakyat Malaysia yang terdiri daripada wakil rakyat dari Perikatan Nasional, Barisan Nasional, Gabungan Parti Sarawak, Parti Bersatu Sabah dan Bebas menewaskan Anwar Ibrahim dan Mahathir Mohamad sendiri.
Beliau juga mencatat sejarah sebagai Perdana Menteri Malaysia pertama yang mempunyai dua kerusi dalam dewan perundangan, iaitu di Dewan Rakyat Malaysia dan di Dewan Negeri Johor dalam masa yang sama.
Beliau juga merupakan Perdana Menteri pertama yang dilantik tanpa melalui pilihan raya umum untuk membentuk Kerajaan Perikatan Nasional setelah mendapat sokongan majoriti Ahli Dewan Rakyat, Parlimen Malaysia ke-14. Kabinet beliau pada awalnya tidak mempunyai Timbalan Perdana Menteri sebaliknya fungsi tersebut diisi oleh 4 orang Menteri yang diberikan nama sebagai Menteri Kanan. Pada 7 Julai 2021, jawatan Timbalan Perdana Menteri diumumkan diisi oleh Dato' Sri Ismail Sabri Yaakob yang ketika itu merupakan Menteri Kanan Pertahanan.
Pada 8 Julai 2021, UMNO menarik sokongan terhadap Tan Sri Muhyiddin Yassin. Namun, ia tidak menjejaskan majoriti sokongan terhadap beliau di Dewan Rakyat Malaysia seperti mana yang telah dijelaskan oleh Peguam Negara Malaysia.
Era Pentadbiran Dato' Sri Ismail Sabri Yaakob (2021-2022)
Perdana Menteri Malaysia ke-9, iaitu Dato' Sri Ismail Sabri bin Yaakob. Beliau dilantik setelah mendapat perkenan Yang di-Pertuan Agong, Al-Sultan Abdullah setelah mendapat majoriti sokongan daripada para Ahli Dewan Rakyat. Ismail juga tidak menamakan seorang Timbalan Perdana Menteri ketika mengumumkan Kabinetnya. Walaupun telah dibuat perjanjian antara beliau dengan Pengerusi Perikatan Nasional dan Presiden BERSATU bagi melantik seorang Timbalan Perdana Menteri Malaysia dari BERSATU bagi mewakili Perikatan Nasional, namun ianya tidak ditunaikan atas alasan Pilihan Raya Umum Malaysia semakin hampir dan memberikan alasan mempunyai empat orang Menteri Kanan yang diibaratkan sebagai mempunyai empat orang Timbalan Perdana Menteri Malaysia.
Antara menteri kanan beliau :
Era Pentadbiran Dato' Seri Anwar Ibrahim (2022-kini)
Perdana Menteri Malaysia ke-10, iaitu Dato' Seri Anwar Ibrahim. Beliau dilantik setelah mendapat perkenan Yang di-Pertuan Agong, Al-Sultan Abdullah setelah mendapat majoriti sokongan daripada Ahli-Ahli Dewan Rakyat. Beliau telah melantik dua orang Timbalan Perdana Menteri, iaitu Dato Seri Dr. Ahmad Zahid Hamidi dan Dato Sri Fadillah Yusof.
1. Ketua Menteri Persekutuan Tanah Melayu (1955-1957)
Parti komponen:
Parti politik:
2. Perdana Menteri Malaysia (1957 - kini)
Parti politik:
Senarai Pemangku Perdana Menteri Malaysia
Parti politik:
Senarai bekas Perdana Menteri yang masih hidup
Perdana menteri biasanya diberikan keistimewaan tertentu setelah meninggalkan pejabat dengan perbelanjaan kerajaan. Bekas perdana menteri terus menjadi tokoh penting negara.
• Perdana Menteri paling baru-baru ini meninggal dunia ialah Tunku Abdul Rahman (1903–1990), yang meninggal dunia pada 6 Disember 1990. Kini, bekas Perdana Menteri paling tua ialah Tun Dr. Mahathir Mohamad pada usia 98 years tahun.
• Dato Sri Ismail Sabri Yaakob adalah bekas Ketua Pembangkang Malaysia pertama yang dilantik sebagai Perdana Menteri.
Kereta rasmi
Kereta rasmi bagi Perdana Menteri Malaysia ialah Proton Perdana Eksekutif Limousine yang berciri keselamatan dan telah digunakan sejak 2013 lalu.
Sejak April 2021, kenderaan bagi Perdana Menteri dan Jemaah Menteri telah ditukar kepada Toyota Vellfire 2.5l bagi menggantikan Proton Perdana Eksekutif Limousine.
Pengangkutan udara
Terdapat beberapa pesawat rasmi eksekutif kerajaan yang digunakan oleh Perdana Menteri Malaysia, termasuklah Airbus ACJ319-115X (CJ), Airbus ACJ320, Boeing 737-700, Bombardier BD-700-1A10 Global Express, Dassault Falcon 900.
Ia termasuk juga dengan helikopter Sikorsky S-70A-30 Blackhawk dan Sikorsky S-70A-34 Blackhawk.
Kesemua pesawat rasmi kerajaan ini dikendalikan oleh Tentera Udara Diraja Malaysia di Pangkalan TUDM, Subang, Selangor.
Disamping itu juga helikopter Agusta Westland AW139 kendalian Agensi Penguatkuasaan Maritim Malaysia turut digunakan oleh Perdana Menteri.
Sekolah Kebangsaan Apin-Apin
Sekolah Kebangsaan Apin-Apin atau nama ringkasnya SK Apin-Apin, merupakan sebuah Sekolah kebangsaan yang terletak di Keningau.
Kamienna Góra
Kamienna Góra merupakan sebuah bandaraya yang terletak di daerah Lower Silesian, Poland.
Sekolah Kebangsaan Apin-Apin
Pada 2009, Sekolah Kebangsaan Apin-Apin memiliki 157 pelajar lelaki dan 119 pelajar perempuan, menjadikan jumlah keseluruhan murid seramai 276 orang. Ia mempunyai seramai 26 orang guru.2009
Matang Hanau, Lampihong, Balangan
Matang Hanau merupakan sebuah desa di Kecamatan Lampihong, kabupaten Balangan, Kalimantan Selatan, Indonesia.
Cao Wei
Wei atau Cao Wei (Hanzi: 曹魏) (220 - 265) adalah salah satu daripada tiga rejim yang bersaing untuk menguasai China semasa Zaman Tiga Kerajaan. Dinasti itu diasaskan oleh Cáo Cāo yang menjadi ketua tentera yang paling kuat di utara dan tengah China. Selepas tahun 213, kawasan pemerintahan feudalnya dinamai Wèi.
Ahli-ahli sejarah sering membubuh awalan Cáo (daripada nama keluarga Cáo Cāo) kepada Wèi untuk membezakannya daripada negeri-negeri lain di sejarah China yang juga dikenali sebagai Wèi, umpamanya Negeri Wèi semasa Zaman Negeri-Negeri Berperang, serta kemudiannya Wèi Utara. Pada tahun 220, apabila Cao Pi, anak lelaki Cáo Cāo menggulingkan maharaja terakhir Dinasti Han, Wèi menjadi nama dinasti baru yang diasaskannya.
Sejarah
Semasa kemerosotan Dinasti Han, bahagian utara China dikuasai oleh Cáo Cāo (wg: Ts'ao Ts'ao), Urus Setia Empayar keapda maharaja Han yang terakhir (sila lihat Penyatuan China utara). Pada tahun 213, Cáo Cāo digelar Wei Gong (Duke Wèi) dan diberikan sepuluh buah kota sebagai kawasan kekuasaanya yang dinamai "Negeri Wèi". Ketika itu, bahagian selatan China telahpun dibahagikan kepada dua buah kawasan yang dikuasai oleh dua orang hulubalang (kemudian Kemaharajaan Shu dan Kemaharajaan Wu). Pada tahun 216, Cao Cao dinaikkan pangkat menjadi Wèi Wang (Putera/Raja Wèi).
Cao Cao meninggal dunia pada tahun 220 dan anak lelakinya, Cao Pi, mewarisi gelaran Wèi Wang serta jawatan Urus Setia Empayar bapanya. Pada tahun yang sama itu, Cao Pi merampas takhta dan mengasaskan Dinasti Wèi, dengan ibu kotanya di Loyang. Bagaimanapun, takhtanya dipertikaikan dengan serta merta oleh Liu Bei dari Shu Han, diikut turut oleh Sun Quan dari Wu Timur pada tahun 222.
Wèi menewaskan Shu Han pada tahun 263, tetapi tidak lama kemudian pada tahun 265, Dinasti Wèi digulingkan oleh Sima Yan, cucu kepada Sima Yi serta juga Urus Setia Empayar Wèi yang terakhir. Sima Yan kemudian mengasaskan Dinasti Jin. Pada keseluruhannya, terdapat lima raja Dinasti Wèi.
Soussac
Soussac ialah komun di jabatan Gironde di Aquitaine di barat daya Perancis.
Cao Wei
Sejarah
Ibu kota Wèi ialah Luoyang.
Nkalambata
Nkalambata merupakan sebuah bandar dan komun yang terletak di dalam negara Angola.
Lapangan Terbang Rioja
Lapangan Terbang Rioja adalah sebuah lapangan terbang yang terletak di bandar Rioja, Peru.
Lapangan Terbang Rioja terletak pada kedudukan Latitud S06* 04.0667', Longitud W77* 09.5833' pada ketinggian 825.09 meter dari aras laut..
Omoi Afurete
Omoi Afurete (想いあふれて) merupakan album studio keenam dari Matsuura Aya. Album ini dipasarkan pada 21 Januari 2009 dibawah label Zetima dengan nombor katalog : EPCE-5611. Album ini merupakan album terakhir Matsuura Aya bersama Hello! Project sebelum graduasi pada 31 Mac 2009. Album ini juga merupakan jualan album yang paling rendah dalam sejarah penjualan album Matsuura Aya.
Album ini mengandungi sebuah lagu dari single iaitu Kizuna dan sembilan buah lagu baru.
Sekolah Menengah Kebangsaan Agama Tun Datu Mustapha
Sekolah Menengah Kebangsaan Agama Tun Datu Mustapha atau nama ringkasnya SMKA Tun Datu Mustapha, merupakan sebuah sekolah menengah agama yang terletak di Jalan Limau-Limauan berhampiran dengan Institut Kemahiran Belia Negara (IKBN), Pekan Kinarut, Papar, Sabah. Pada 2009, SMKA Tun Datu Mustapha memiliki 160 orang pelajar lelaki dan 194 orang pelajar perempuan, menjadikan jumlah keseluruhan murid seramai 354 orang. Ia mempunyai seramai 48 orang guru.2009 Pada 2013, SMKA Tun Datu Mustapha memiliki 525 orang pelajar dan mempunyai seramai lebih 54 orang guru serta 12 orang anggota kakitangan sekolah. Sehingga Oktober 2020, SMKA Tun Datu Mustapha memiliki 451 orang pelajar, 51 orang guru serta 13 orang anggota kumpulan sokongan sekolah.
Sejarah
Sekolah Menengah Kebangsaan Agama Tun Datu Mustapha, Papar (SMKA TDM) telah dimulakan operasinya pada 6 Januari 2003 dengan menggunakan tapak SMKA Limauan Kota Kinabalu. Tapak dan bangunan asalnya ialah Kampus Universiti Kebangsaan Malaysia Cawangan Sabah sejak tahun 1973 yang di bawah pengawasan Yayasan Sabah. Kemudian pihak Yayasan Sabah membuat penyerahan rasmi pada tahun 1997 kepada Jabatan Pendidikan Sabah melalui Datuk Dr. Hasbullah Mohd. Taha, Pengarah Pendidikan Sabah ketika itu. Maka, rasmilah tapak dan bangunan asal ini di bawah kawalan dan penjagaan Jabatan Pendidikan Sabah.
Torklan
Torklan merupakan sebuah kawasan yang terletak di Iran.
Sekolah Menengah Kebangsaan Agama Tun Datu Mustapha
Sejarah
Pada bulan Jun 2012, semua warga sekolah SMKA Tun Datu Mustapha telah berpindah ke bangunan baharu yang terletak berhampiran dengan lokasi asal. Beberapa blok akademik telah diubahsuai untuk dijadikan asrama bagi semua pelajar sementara pembinaan asrama dijalankan di tapak bangunan yang lama. Pada awal tahun 2013, SMKA Tun Datu Mustapha menyambut kedatangan pengetua baharu iaitu Datuk Ustaz Haji Saifulzaman bin Sangul yang menggantikan Ustaz Haidon Hadi Sapiri yang berpindah ke SMKA Keningau. Beliau dibantu oleh Ustazah Shamiza Ahamad sebagai Penolong Kanan Pentadbiran, Ustaz Agus Salim bin Abdul Ghafur sebagai Penolong Kanan Hal Ehwal Murid dan Puan Dayang Rosimah Binti Awg. Tengah sebagai Penolong kanan Kokurikulum.
Pada akhir bulan Mac 2019, SMKA Tun Datu Mustapha menyambut kedatangan Pengetua baharu iaitu Ustaz Rapihi Bin Derim @ Wasihim yang sebelum ini berkhidmat sebagai Pengetua di SMKA Tun Said, Kota Belud, menggantikan Datuk Ustaz Haji Saifulzaman Bin Sangul yang dilantik menjadi Pengarah Jabatan Hal Ehwal Agama Islam Negeri Sabah. Pentadbiran SMKA Tun Datu Mustapha yang baharu diterajui oleh Ustaz Rapihi Bin Derim @ Wasihim dan dibantu oleh tiga orang Penolong Kanan baharu bermula pada bulan Jun 2020 iaitu Puan Zainab Binti Ahmad selaku Penolong Kanan Pentadbiran yang berpindah dari SMKA Tun Juhar, Sandakan, Encik Nasbi Bin Lasai selaku Penolong Kanan Kokurikulum yang berpindah dari SMKA Tun Said dan Puan Elizah Binti Abdul Hamid selaku Penolong Kanan Hal Ehwal Murid.
Visi
Pendidikan Berkualiti, Insan Terdidik, Negara Sejahtera.
Misi
Melestarikan Sistem Pendidikan yang Berkualiti untuk Membangunkan Potensi Individu bagi Memenuhi Aspirasi Negara.
Logo sekolah
Warna
Bentuk
Lagu sekolah
Tekun dedikasi maju jaya Itulah cogan kita Sahsiah terpuji mengikut syiar ilahi Terserlah jati diri
Junjung kecemerlangan Wawasan kita jayakan Bergerak maju memburu seribu harapan TDM di puncak jaya TDM di puncak jaya TDM di puncak jaya
Lirik lagu sekolah telah dicipta oleh Ustaz Haidon Hadi Sapiri, Ustaz Melih Bedin, Haji Zakaria Bin Haji Nasip dan Puan Hajah Rosana Binti Abdullah.
Ikrar pelajar
Bahawasanya kami, pelajar-pelajar Sekolah Menengah Kebangsaan Agama Tun Datu Mustapha, berikrar dan berjanji akan: demi mencapai kecemerlangan di dunia dan di akhirat. Dengan ini, kami juga berikrar, sekiranya kami melanggar peraturan dan undang-undang sekolah, kami bersedia dikenakan tindakan tatatertib daripada pihak sekolah.
Bilangan murid
Jumlah murid = 451 orang
Bilangan anggota kumpulan sokongan
Jumlah staf = 13 orang
Akademik
Semua pelajar menengah rendah (tingkatan 1 hingga tingkatan 3) mengambil pakej mata pelajaran yang sama yang terdiri daripada Bahasa Melayu, Bahasa Inggeris, Bahasa Arab, Pendidikan Islam, Sains, Matematik, Sejarah, Georafi, Reka Bentuk dan Teknologi, Pendidikan Seni Visual dan Pendidikan Jasmani dan Kesihatan.
Bermula pada tahun 2020, pakej mata pelajaran untuk semua pelajar tingkatan 4 dan tingkatan 5 yang ditawarkan adalah seperti berikut;
Rumah sukan
Semua pelajar SMKA Tun Datu Mustapha menganggotai salah satu daripada empat rumah sukan. Di awal sesi penggal satu persekolahan, kesemua ahli rumah sukan akan terlibat dalam pertandingan Merentas Desa, Sukantara dan Sukan Tahunan. Juara Keseluruhan Sukan Tahunan, Olahragawan dan Olahragawati akan dinobatkan semasa Majlis Penutupan Sukan Tahunan SMKA Tun Datu Mustapha. Empat rumah sukan yang dimaksudkan adalah seperti berikut:
Majalah sekolah
Pada tahun 2010, sidang redaksi sekolah yang diketuai oleh Puan Zuariah Binti Bakar sebagai Ketua Editor pada ketika itu telah menerbitkan edisi pertama majalah sekolah yang diberi nama UFUK untuk menggarap kembali segala catatan dan peristiwa penting yang berlaku sepanjang penubuhan SMKA Tun Datu Mustapha. Edisi kedua Majalah UFUK telah diterbitkan pada hujung tahun yang sama diketuai oleh Puan Khairulza Binti Abd Rashid selaku Ketua Editor sidang redaksi. Penerbitan edisi kedua tersebut telah memberikan input serta informasi yang bermanfaat selain menjadi cendera kenang-kenangan buat pelajar yang menamatkan alam persekolahan di SMKA Tun Datu Mustapha.
Matang Lurus, Lampihong, Balangan
Matang Lurus merupakan sebuah desa di kecamatan Lampihong, Balangan, Kalimantan Selatan, Indonesia.
Bogatynia
Bogatynia merupakan sebuah bandaraya yang terletak di daerah Lower Silesian, Poland.
Rodès
merupakan sebuah komun di jabatan Pyrénées-Orientales di selatan Perancis.
Okrouhlá Radouň
Okrouhlá Radouň merupakan sebuah kampung dan kawasan perbandaran yang terletak di wilayah Jindřichův Hradec, wilayah Bohemia Selatan, Republik Czech.
Le Temple, Gironde
Le Temple  ialah komun di jabatan Gironde di Aquitaine di barat daya Perancis.
Ai FM
Ai FM utamanya ialah di Tingkat 4 Selatan, Wisma Radio, Angkasapuri, Kuala Lumpur.
Ini juga bagi melihatkan Malaysia juga mampu berdaya saing dalam produk digital seperti Perbadanan Penyiaran British iaitu BBC Radio 4.
Sejarah
Sejarah Ai FM bermula pada 24 Ogos 1934, Khoo Sian Ewe telah mendapat lesen siaran yang pertama daripada kerajaan untuk membuat siaran dari rumahnya di Jalan Perak, Negeri-negeri Selat (kini Pulau Pinang). Siaran tersebut dikenali sebagai ZHJ Yayasan Wayarles Pulau Pinang yang berformat muzik dan rencana dalam Bahasa Melayu, Inggeris, Cina dan Tamil. Siaran ZHj Penang diambil alih oleh tentera pihak Jepun untuk menghebahkan dakyah serta berita Jepun dan dipindah ke Bangunan Chinese Recreation Club (Kelab Rekreasi Cina) di Jalan Burma. Pada masa yang sama, Stesen ZHJ Persatuan Wireless Pulau Pinang ialah stesen radio pertama di Malaya memulakan siarannya dalam bahasa Melayu, Cina, Tamil dan Inggeris melalui gelombang 49.3 meter yang beroperasi di luar George Town, Negeri-negeri Selat (kini Pulau Pinang). Ini diikuti pula dengan usaha yang dilakukan oleh Gabenor Negeri-negeri Selat Shenton Thomas yang membuka studio Perbadanan Penyiaran British Malaya serta pemancarnya di Bukit Caldecott, Singapura pada 1 Mac 1937 yang dikenali sebagai Perbadanan Penyiaran British Malaya rakan sejawat tempatan kepada Perbadanan Penyiaran British. Pada tahun 1940, Perbadanan Penyiaran British Malaya diambil alih oleh kerajaan Negeri-negeri Selat dan menjadikannya sebahagian daripada Kementerian Penerangan British/British Department of Information yang dikenali sebagai Perbadanan Penyiaran Malaysia.
Radio Malaya kemudiannya bertempat di Jalan Young (kini Jalan Cenderawasih), Kuala Lumpur pada 1 Januari 1950. Leong Teng Sun bertukar sebagai Ketua Perkhidmatan Cina dan Wong Kim Pok dari Radio Rediffusion ditugaskan sebagai Pengelola Rancangan Cina. Siaran Cina dari stesen Kuala Lumpur ketika itu adalah bermula dari pada pukul 12:00 tengah hari sehingga 1:15 tengah hari iaitu berita dan laporan Indeks harga Komoditi Utama manakala dari pukul 5:00 petang sehingga 7:00 malam adalah siaran kampung atau petani dan dasar kerajaan yang diterang dalam loghat Hakka, Kongfu dan Hokkien. Semasa zaman darurat (1948-1960) pula, Perkhidmatan Cina membuat rakaman dakyah menyeru pengganas komunis untuk menyerah diri.
Pada 31 Ogos 1957, Radio Malaya (kini Radio Malaysia) berpindah ke tingkat 5 dan 6 di Rumah Persekutuan sehingga pada 8 Mei 1972. Pada 1hb Januari 1959, Rangkaian Hijau mengambilalih penerbitan dan siaran berita dari stesen Singapura dan waktu siarannya juga dilanjutkan dari pukul 6:30 pagi sehingga 11:00 malam melalui gelombang sederhana dan pendek. Mulai tahun 1960 ke 1970, Rangkaian Hijau meningkatkan penerbitan rakaman luar khasnya di luar bandar dan kawasan pertanian. Ramai kakitangan dan pelakon drama diserap ke Rangkaian Hijau untuk melancarkan pertandingan bakat, ciptaan lagu petriotik dan penerbitan drama. Ia mencipta sejarah dan keistimewaan iaitu menubuhkan kumpulan koir yang berkaliber dan berjaya mengeluarkan beberapa album karya.
Pada 19 Januari 1971, Empat rancangan-rancangan disiarkan dalam empat bahasa iaitu Melayu (Perkhidmatan Bahasa Melayu), Inggeris (Perkhidmatan Bahasa Inggeris), Cina (Perkhidmatan Bahasa Cina) dan Tamil (Perkhidmatan Bahasa Tamil) yang rasmi dikenali rangkaian:
Pada 9 Mei 1972, semua perkhidmatan Radio Malaysia memulakan siaran dari Wisma Radio di Angkasapuri RTM iaitu percantuman TV Malaysia dengan Radio Malaysia telah menyusun semula organisasi.
Pada pukul 12:00 tengah malam, Tahun Baharu (1 Januari) 1989, Rangkaian Hijau yang dikenali sebagai Radio 5.
Pada 28 Disember 1994, Radio 5 memulakan siaran 24 jam sehari iaitu tambahan masa siaran sebanyak 50 jam seminggu dan siaran berita disiarkan pada setiap jam.
Jadual siaran berita dari Wisma Berita RTM
Headline News disiarkan pada jam 8:00 pagi, 10:00 pagi, 12:00 tengah hari, 2:00 petang, 3:00 petang, 4:00 petang dan 6:00 petang.
Prime News disiarkan pada jam 7:00 pagi, 9:00 pagi, 1:00 tengah hari dan 5:00 petang.
World News disiarkan pada jam 11:00 pagi.
Night News disiarkan pada jam 7:00 malam, 8:00 malam, 10:00 malam dan 11:00 malam.
Non-Mandarin News disiarkan pada jam 8:05 malam (Hokkien), 9:05 malam (Teochew), 10:05 malam (Hakka) dan 11:00 malam (Cantonese).
Lagu kebangsaan
Pada pukul 12:00 tengah malam setiap hari bersama semua stesen radio kebangsaan dan serantau RTM lagu kebangsaan dimainkan sebagai pembukaan.
Issepts
Issepts ialah komun di jabatan Lot di bahagian Midi-Pyrénées, barat daya Perancis.
Pusat Konvensyen Antarabangsa Sabah
Pusat Konvensyen Antarabangsa Sabah (SICC) ialah kemudahan terbesar yang dibina khas di tepi laut di Malaysia Timur dan juga pusat konvensyen terbesar di pulau Borneo. Jumlah kasar binaan kompleks ini ialah 60504 sqm  di tapak seluas 6 hectare.
SICC ialah kemudahan konvensyen dan pameran utama yang berkhidmat di Kota Kinabalu, dua lagi ialah Pusat Perdagangan Sabah dan kemudahan konvensyen Sutera Harbour.
Gambaran keseluruhan
Kompleks pelbagai fungsi seluas 6 hektar (15 ekar) itu terbentang di lima tingkat, sebuah dewan konvensyen dengan sistem pembahagian boleh ditarik balik membahagikan kepada tiga bahagian, setiap dewan serba guna menampung sehingga 2000 perwakilan; menawarkan ruang lantai gabungan seluas 6,800 m2 (73,000 kaki persegi) termasuk kawasan pra-fungsi yang luas. Pada aras berasingan, tiga dewan pameran bersebelahan merangkumi ruang acara fleksibel seluas 5,177 m2 (55,720 kaki persegi), enam bilik mesyuarat dan ruang istirahat peribadi. Tingkat atas dikhaskan untuk 12 bilik mesyuarat peribadi individu, sebuah dewan seni persembahan dengan kapasiti tempat duduk 1,250 dalam amfiteater dua tingkat disertai dengan bilik VIP dan ruang rehat. Bersambung ke lobi utama, plaza luar seluas 7,000 m2 (75,000 kaki persegi) boleh digunakan untuk konsert dan pameran terbuka.
Langkawi FM
Langkawi FM ialah sebuah stesen radio tempatan dijalankan oleh Radio Televisyen Malaysia. Ia bersiaran dari Tingkat 2, Bangunan Tabung Haji dari jam 06:00 hingga 00:00. Ia menyiarkan berita tempatan, muzik Malaysia dan rancangan-rancangan dalam Bahasa Inggeris dari jam 13:00 hingga 18:00. Ia boleh didengari melalui 104.8 MHz dari Gunung Raya dan melalui internet dalam laman webnya.
Sejarah
Sejarah Langkawi FM bermula dengan cadangan penubuhan Radio Pelancongan Langkawi oleh Jemaah Menteri pada 25 Ogos 1993.
Siaran pertama dari Radio 3 Langkawi adalah pada 1 November 1993 yang bertapak di Pejabat Penerangan Daerah, dilancarkan oleh wakil Pegawai Daerah Langkawi.
Pada 12 Disember 1994, stesen Radio 3 Langkawi berpindah ke Tingkat 2, Bangunan Tabung Haji. Radio 3 Langkawi dikenali sebagai Radio Pelancongan Langkawi dalam satu upacara pelancaran muka baru di Dewan Pameran Antarabangsa Mahsuri yang diadakan pada 27 Mei 1996.
Radio Pelancongan Langkawi telah menerima pelbagai anugerah dan akhirnya radio ini sekali lagi bertukar nama ke Radio Malaysia Langkawi pada pertengahan tahun 2002 bersama-sama dengan stesen-stesen RTM yang lain.
Kampung Parit Buaya
Kampung Parit Buaya merupakan sebuah kampung yang terletak di Alor Setar, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Parit Buaya, Alor Setar, Kedah adalah 06250.
Sukan Olimpik Musim Panas 2000
Sydney dipilih sebagai tuan rumah Sukan Olimpik 2000 pada tahun 1993. Edisi Sukan Olimpik ini juga merupakan edisi pertama yang mempunyai lebih daripada 300 buah acara dalam program sukan rasminya. Disebabkan oleh iklim Australia, temasya ini diadakan pada musim bunga dan bukan pada bulan Julai atau Ogos seperti kebanyakan Sukan Olimpik yang lain.
Sukan Olimpik 2000 telah mendapat pujian daripada pelbagai pihak dari seluruh dunia, terutamanya organisasinya, kemesraan sukarelawan dan orang Australia serta sikap sukan pada atletnya. Kejayaan Sydney 2000 juga dijadikan sebagai rujukan oleh pihak penganjur London 2012.
Pembidaan
Sydney diumumkan sebagai tuan rumah Sukan Olimpik Musim Panas 2000 pada 24 September 1993 semasa Sesi IOC ke-101 yang dianjurkan di Monte Carlo, Monaco. Sydney telah mengalahkan Beijing, Berlin, Istanbul dan Manchester dalam empat peringkat pengundingan. Kekalahan Beijing dikatakan sebagai "tamparan yang besar" kepada "keutamaan politik yang penting" bagi Parti Komunis China dan rakyat negara China sehinggalah hampir berlakunya tunjuk perasaan oleh pelajar universiti di Beijing.
Logo
Logo rasmi, dikenali sebagai "Orang Milenium", direka bentuk oleh FHA Image Design yang terletak di Melbourne. Logo tersebut menampilkan seorang pelari obor yang terbentuk daripada dua bumerang yang berwarna kuning bagi tangannya dan sebuah bumerang berwarna merah pada kakinya. Obor Olimpik diwakili dengan kepulan asap berwarna biru yang serupa dengan bentuk ikonik Panggung Opera Sydney.
Maskot
Maskot rasmi bagi Sukan Olimpik Musim Panas 2000 ialah Syd (platypus), Millie (echidna), and Olly (burung kokabura).
Pungutan pingat
Berikut merupakan 10 negara teratas dalam senarai kutipan pingat Sukan Olimpik ini. (Negara tuan rumah diwarnakan)
Strzegom
Strzegom merupakan sebuah bandaraya yang terletak di daerah Lower Silesian, Poland.
Keş
Keş merupakan sebuah kampung yang terletak di daerah Siazan, Azerbaijan.
Théza
merupakan sebuah komun di jabatan Pyrénées-Orientales di selatan Perancis.
Empayar Jepun
Kemaharajaan (Empayar) Jepun (Kyūjitai: 大日本帝國; Shinjitai: 大日本帝国; disebut Dai Nippon Teikoku; secara rasminya Kemaharajaan Jepun Raya) merupakan satu kerajaan di bawah Perlembagaan Empayar Jepun dan Jepun dan kawasan-kawasan yang di bawah perintahnya sejak zaman Pemulihan Meiji sehingga kekalahan dalam Perang Dunia II. Maharaja-maharaja yang bertakhta sepanjang zaman ini, iaitu zaman-zaman Meiji, Taishō dan Shōwa, kini dikenali dengan nama posthumus (yang diberi selepas kemangkatan) yang bersamaan dengan nama zaman masing-masing: Maharaja Meiji (Mutsuhito), Maharaja Taishō (Yoshihito) dan Maharaja Shōwa (Hirohito).
Peristiwa-peristiwa terpenting yang berlaku pada zaman ini termasuk pemulihan kuasa Maharaja (大政奉還) pada 9 November 1867, Pemansuhan sistem han (廃藩置県) pada 14 Julai 1871, pengindustrian dan penenteraan pesat yang dialami negara di bawah cogan kata Fukoku Kyohei (富国強兵), yang membawa kepada timbulnya sebagai kuasa dunia yang seterusnya menyertai perikatan Paksi dan menawan sebahagian besar rantau Asia-Pasifik.
Empayar Jepun menyerah kalah kepada kuasa Berikat pada 2 September 1945, setelah pengeboman atom Hiroshima dan Nagasaki yang menyusuli peristiwa-peristiwa seperti penetangan di Perang Pasifik dan Perang China-Jepun Kedua terhadap negara-negara Berikat pada Perang Dunia II.
Penyerahan kalah tersebut disusuli oleh satu tempoh pendudukan oleh kuasa-kuasa Berikat, kemudiannya penyerahan dan pemansuhan Empayar, dan satu perlembagaan baru digubal dengan penglibatan Amerika Syarikat. Pendudukan Amerika Syarikat dan pembinaan semula negara berterusan sehingga 1950-an lalu membentuk Jepun moden zaman kini.
Terminologi
Keadaan bersejarah ini sering disebut sebagai "Empayar Jepun", "Kerajaan Jepun", atau "Imperial Jepun" dalam bahasa Inggeris. Dalam bahasa Jepun disebut sebagai Dai Nippon Teikoku (大 日本 帝国), yang diterjemahkan menjadi "Kemaharajaan Jepun Raya" (Dai "Besar", Nippon "Jepun", Teikoku "Empayar"). Teikoku sendiri terdiri dari kata benda Tei "merujuk kepada maharaja" dan -koku "bangsa, negara", sehingga secara harfiah "Imperial State" atau "Imperial Realm" (bandingkan Kaiserreich Jerman).
Makna ini penting dari segi geografi, merangkumi Jepun, dan kawasan sekitarnya. Empayar tatanama Jepun telah wujud sejak domain anti-Tokugawa, Satsuma dan Chōshū, yang mengasaskan kerajaan baharu mereka semasa Pemulihan Meiji, dengan niat untuk membentuk sebuah negara moden untuk menentang penguasaan Barat. Kemudian Empayar muncul sebagai kuasa kolonial utama di dunia.
Kerana namanya dalam aksara kanji dan bendera, ia juga diberi eksonim "Empayar Matahari".
Latar belakang
Setelah dua abad, dasar pengasingan, atau sakoku, di bawah Shogun dari zaman Edo berakhir ketika negara itu dipaksa terbuka untuk berdagang oleh Konvensyen Kanagawa yang berlaku ketika Matthew C. Perry tiba di Jepun pada tahun 1854. Oleh itu, tempoh yang dikenali sebagai Bakumatsu bermula.
Tahun-tahun berikutnya menyaksikan peningkatan perdagangan dan interaksi asing; perjanjian komersial antara Keshogunan Tokugawa dan negara-negara Barat ditandatangani. Sebagian besar kerana syarat-syarat yang memalukan dari perjanjian-perjanjian yang tidak setara ini, para shogun segera menghadapi permusuhan dalaman, yang menjadi gerakan radikal, xenofobia, sonnō jōi (secara harfiah "Taat pada Maharaja, mengusir orang gasar").
Pada bulan Mac 1863, maharaja mengeluarkan "perintah untuk mengusir orang gasar." Walaupun Keshogunan tidak memiliki niat untuk menguatkuasakan perintah itu, namun itu mengilhami serangan terhadap shogun itu sendiri dan terhadap orang asing di Jepun. Kejadian Namamugi pada tahun 1862 menyebabkan pembunuhan seorang Inggeris, Charles Lennox Richardson, oleh pihak samurai dari Satsuma. Empayar British menuntut ganti rugi tetapi ditolak. Ketika berusaha untuk melakukan pembayaran dengan tepat, Tentera Laut Diraja ditembak dari bateri pantai berhampiran bandar Kagoshima. Mereka bertindak balas dengan mengebom pelabuhan Kagoshima pada tahun 1863. Pemerintah Tokugawa bersetuju membayar ganti rugi atas kematian Richardson. Penembakan pelayaran asing di Shimonoseki dan serangan terhadap harta benda asing menyebabkan pengeboman Shimonoseki oleh pasukan multinasional pada tahun 1864. Klan Chōshū juga melancarkan rampasan kuasa yang gagal yang dikenali sebagai kejadian Kinmon. Perikatan Satsuma-Chōshū ditubuhkan pada tahun 1866 untuk menggabungkan usaha mereka untuk menggulingkan keluarga Tokugawa. Pada awal tahun 1867, Maharaja Kōmei meninggal kerana cacar dan digantikan oleh puteranya, Putera Mahkota Mutsuhito Meiji.
Pada 9 November 1867, Tokugawa Yoshinobu mengundurkan diri dari jawatan dan menyerah diri kepada Maharaja, dengan bersetuju untuk menjadi "instrumen bagi melaksanakan" perintah maharaja yang mengarah pada penghujung Keshogunan Tokugawa. Namun, sementara pengunduran diri Yoshinobu telah membuat kekosongan nominal pada tingkat pemerintahan tertinggi, apatah lagi pemerintahnya tetap ada. Lebih-lebih lagi, pemerintah shogun, khususnya keluarga Tokugawa, tetap menjadi kekuatan utama dalam susunan politik yang berkembang dan mengekalkan banyak kuasa eksekutif, seorang calon garis keras dari Satsuma dan Chōshū yang tidak dapat ditoleransi.
Pada 3 Januari 1868, pasukan Satsuma-Chōshū merampas istana Maharaja di Kyoto, dan pada hari berikutnya, Maharaja Meiji yang berusia lima belas tahun menyatakan pemulihannya sendiri dengan kekuasaan mutlak. Walaupun majoriti majlis perundingan maharaja berpuas hati dengan pengisytiharan rasmi peraturan langsung oleh mahkamah dan cenderung menyokong kerjasama berterusan dengan Tokugawa, Saigō Takamori, pemimpin klan Satsuma, mengancam majlis itu untuk menghapuskan gelaran shōgun dan memerintahkan penyitaan tanah Yoshinobu.
Pada 17 Januari 1868, Yoshinobu menyatakan "bahawa dia tidak akan terikat dengan pengisytiharan Pemulihan dan meminta pengadilan untuk membatalkannya". Pada 24 Januari, Yoshinobu memutuskan untuk menyiapkan serangan ke Kyoto, yang diduduki oleh pasukan Satsuma dan Chōshū. Keputusan ini didorong oleh pembelajarannya mengenai serangkaian serangan pembakaran di Edo, dimulai dengan pembakaran bangunan Istana Edo, kediaman utama Tokugawa.
Perang Boshin
Perang Boshin (戊辰 戦 争) berlaku antara Januari 1868 dan Mei 1869. Perikatan samurai dari wilayah selatan dan barat dan pegawai pengadilan kini telah mendapat kerjasama Maharaja muda Meiji, yang memerintahkan pembubaran Keshogunan Tokugawa yang berusia dua ratus tahun. Tokugawa Yoshinobu melancarkan kempen ketenteraan untuk merebut mahkamah maharaja di Kyoto. Namun, arus dengan cepat berpihak kepada pihak imperialis yang lebih kecil tetapi relatif moden dan mengakibatkan pembelotan banyak  daimyo  ke sisi Imperial. Pertempuran Toba – Fushimi adalah kemenangan yang menentukan di mana tentera gabungan dari wilayah Chōshū, Tosa, dan Satsuma mengalahkan tentera Tokugawa. Serangkaian pertempuran adalah kemudian berjuang mengejar penyokong Shogun; Edo menyerah kepada pasukan Imperial dan selepas itu Yoshinobu secara peribadi menyerah. Yoshinobu dilucutkan dari seluruh kekuasaannya oleh Maharaja Meiji dan sebahagian besar Jepun menerima pemerintahan maharaja.
Sisa-sisa Pro-Tokugawa, bagaimanapun, kemudian mundur ke utara Honshū (Ōuetsu Reppan Dōmei) dan kemudian ke Ezo (sekarang Hokkaidō), di mana mereka mendirikan negeri pemisah Republik Ezo. Pasukan ekspedisi dikirim oleh pemerintah baru untuk bertempur dengan pasukan Republik Ezo. pengepungan Hakodate berakhir pada Mei 1869 dan pasukan Shogun yang tinggal menyerah diri.
Era Meiji (1868-1912)
Sumpah Piagam diumumkan kepada umum daripada Maharaja Meiji dari Jepun pada 7 April 1868. Sumpah menggariskan tujuan utama dan tindakan yang harus diikuti selama pemerintahan Maharaja Meiji, yang menetapkan tahap hukum untuk pemodenan Jepun. Para pemimpin Meiji juga bertujuan untuk meningkatkan semangat dan mendapatkan sokongan kewangan untuk pemerintah baru. Jepun menghantar Misi Iwakura pada tahun 1871.
Misi ini mengembara ke dunia untuk merundingkan semula perjanjian yang tidak setara dengan Amerika Syarikat dan negara-negara Eropah yang dipaksa oleh Jepun semasa Keshogunan Tokugawa, dan untuk mengumpulkan maklumat mengenai sistem sosial dan ekonomi barat, untuk mempengaruhi pemodenan Jepun. Rundingan semula perjanjian yang tidak sama tidak berjaya secara universal, tetapi pemerhatian yang mendalam terhadap sistem Amerika dan Eropah memberi inspirasi kepada para anggota mereka untuk kembali melakukan inisiatif pemodenan di Jepun. Jepun membuat perjanjian pembatasan wilayah dengan Rusia pada tahun 1875, memperoleh semua pulau Kuril sebagai pertukaran untuk pulau Sakhalin.
Pemerintah Jepun mengirim pemerhati ke negara-negara Barat untuk mengamati dan mempelajari praktik mereka, dan juga membayar "penasihat asing" dalam berbagai bidang untuk datang ke Jepun untuk mendidik masyarakat. Sebagai contoh, sistem kehakiman dan perlembagaan dimodelkan setelah Prusia, yang digambarkan oleh Saburō Ienaga sebagai "percubaan untuk mengendalikan pemikiran popular dengan campuran Konfusianisme dan konservatisme Jerman." Pemerintah juga melarang adat istiadat yang terkait dengan masa lalu feudal di Jepun, seperti menampilkan dan memakai katana secara terbuka dan simpulan teratas, yang keduanya merupakan ciri kelas samurai, yang dihapuskan bersama dengan sistem kasta. Ini kemudiannya akan membawa kerajaan Meiji berkonflik dengan samurai.
Beberapa penulis, di bawah ancaman pembunuhan berterusan daripada musuh politik mereka, berpengaruh dalam memenangi sokongan Jepun untuk pembaratan. Salah seorang penulis itu ialah Fukuzawa Yukichi, yang karyanya termasuk "Keadaan di Barat," "Meninggalkan Asia", dan "Garisan Teori Tamadun," yang memperincikan masyarakat Barat dan falsafahnya sendiri. Dalam tempoh Pemulihan Meiji, kekuatan ketenteraan dan ekonomi ditekankan. Kekuatan ketenteraan menjadi alat untuk pembangunan dan kestabilan negara. Imperial Jepun menjadi satu-satunya kuasa dunia bukan Barat dan kuasa utama di Asia Timur dalam masa kira-kira 25 tahun hasil daripada perindustrian dan pembangunan ekonomi yang rancak.
Pembaharuan politik
Idea perlembagaan bertulis telah menjadi subjek perdebatan hangat di dalam dan di luar kerajaan sejak permulaan kerajaan Meiji. Oligarki Meiji yang konservatif melihat apa-apa yang menyerupai demokrasi atau republikanisme dengan syak wasangka dan gentar, dan memihak kepada pendekatan bertahap. Gerakan Kebebasan dan Hak-hak Rakyat menuntut penubuhan segera sebuah dewan nasional yang terpilih, dan perundangan perlembagaan.
Imperial Jepun telah diasaskan, secara de jure, selepas 1889 menandatangani Perlembagaan Empayar Jepun. Perlembagaan merumuskan sebahagian besar struktur politik Empayar dan memberikan banyak tanggungjawab dan kuasa kepada Maharaja.
Vokal tak bundar pusat hampir sempit
Vokal tak bundar pusat hampir sempit ialah sejenis bunyi vokal yang terdapat dalam sesetengah bahasa lisan. Vokal ini tiada aksara khusus dalam Abjad Fonetik Antarabangsa, sebaliknya boleh dilambangkan oleh < > ( yang ditengahkan) atau <  > ( yang diturunkan).
Empayar Jepun
Pembaharuan politik
Pada tahun 1890, Diet Imperial telah ditubuhkan sebagai tindak balas kepada Perlembagaan Meiji. Diet terdiri daripada Dewan Perwakilan Jepun dan Dewan Perwakilan. Kedua-dua rumah ini membuka tempat duduk untuk orang-orang kolonial dan juga orang Jepun. Diet Imperial berterusan sehingga tahun 1947.
Pembangunan ekonomi
Proses pemodenan dipantau dengan teliti dan mendapat subsidi yang besar oleh kerajaan Meiji berhubung rapat dengan kumpulan syarikat yang berkuasa dikenali sebagai zaibatsu (cth: Mitsui dan Mitsubishi). Meminjam dan menyesuaikan teknologi dari Barat, Jepun secara beransur-ansur menguasai sebahagian besar pasaran Asia untuk barangan perkilangan, bermula dengan tekstil. Struktur ekonomi menjadi sangat merkantilistik, mengimport bahan mentah dan mengeksport produk siap — mencerminkan kekurangan relatif bahan mentah Jepun.
Boguszów-Gorce
Boguszów-Gorce merupakan sebuah bandaraya yang terletak di daerah Lower Silesian, Poland.
Empayar Jepun
Pembangunan ekonomi
Pembaharuan ekonomi termasuk mata wang moden bersatu berdasarkan yen, undang-undang perbankan, perdagangan dan cukai, bursa saham dan rangkaian komunikasi. Kerajaan pada mulanya terlibat dalam pemodenan ekonomi, menyediakan beberapa "kilang model" untuk memudahkan peralihan kepada zaman moden. Peralihan mengambil masa. Menjelang tahun 1890-an, Meiji telah berjaya mewujudkan kerangka institusi moden yang akan mengubah Jepun menjadi ekonomi kapitalis maju. Pada waktu ini, pemerintah sebagian besar melepaskan pengendalian langsung proses pemodenan, terutama kerana alasan anggaran. Sebilangan besar bekas daimyo, yang pencennya dibayar sekaligus, mendapat banyak manfaat melalui pelaburan yang mereka buat dalam industri baru.
Jepun muncul dari peralihan Tokugawa-Meiji sebagai negara perindustrian. Sejak awal, para penguasa Meiji menerapkan konsep ekonomi pasaran dan menerapkan bentuk kapitalisme, perusahaan bebas dari Britain dan Amerika Utara. Pertumbuhan pesat dan perubahan struktur mencirikan dua tempoh pembangunan ekonomi Jepun selepas tahun 1868. Pada mulanya, ekonomi hanya berkembang secara sederhana dan sangat bergantung pada pertanian tradisional Jepun untuk membiayai infrastruktur perindustrian moden. Pada saat Perang Rusia-Jepun dimulai pada tahun 1904, 65% pekerjaan dan 38% produk domestik kasar (PDB) masih berdasarkan pertanian, tetapi industri moden telah mulai berkembang dengan pesat. Pada akhir 1920-an, pembuatan dan perlombongan berjumlah 34% daripada KDNK, berbanding dengan 20% untuk semua pertanian. [36] Pengangkutan dan komunikasi dikembangkan untuk mengekalkan pembangunan industri yang berat.
Dari tahun 1894, Jepun membina sebuah empayar yang luas yang merangkumi Taiwan, Semenanjung Korea, Manchuria, dan beberapa bahagian di bahagian utara China. Jepun menganggap bidang pengaruh ini sebagai satu keperluan politik dan ekonomi, yang menghalang negara asing daripada mengancam Jepun dengan menyekat aksesnya kepada bahan mentah dan laluan laut yang penting. Pasukan tentera Jepun yang besar dianggap penting untuk pertahanan dan kemakmuran empayar dengan mendapatkan sumber semula jadi yang kekurangan pulau-pulau Jepun.